വികസന പ്രവര്ത്തനങ്ങള്ക്കു കോണ്ഗ്രസ് തുരങ്കം വയ്ക്കുന്നു: സിപിഎം എരുമപ്പെട്ടി: എരുമപ്പെട്ടിയിലെ വികസന പ്രവര്ത്തനങ്ങള്ക്കു കോണ്ഗ്രസ് തുരങ്കം വയ്ക്കുന്നുവെന്ന് സിപിഎം ആരോപിച്ചു. എ.സി. മൊയ്തീന് എംഎല്എയുടെ നേതൃത്വത്തില് കോടിക്കണക്കിനു രൂപയുടെ വികസന പ്രവര്ത്തനങ്ങളാണ് എരുമപ്പെട്ടി പഞ്ചായത്തില് നടത്തിക്കൊണ്ടിരിക്കുന്നത്. പൊതുമരാമത്ത് വകുപ്പ് കൈയേറ്റങ്ങള് ഒഴിപ്പിക്കുന്ന നടപടികള് തുടരുകയാണ്. എരുമപ്പെട്ടിയുടെ മുഖച്ഛായ തന്നെ മാറുന്ന വികസന പ്രവര്ത്തനങ്ങള്ക്കു തടയിടാനാണ് കോണ്ഗ്രസിന്റെ നേതൃത്വത്തില് നടത്തുന്ന സമരമെന്നും സിപിഎം ആരോപിച്ചു. സിപിഎം വെസ്റ്റ് ലോക്കല് കമ്മിറ്റിയുടെ നേതൃത്വത്തില് സംഘടിപ്പിച്ച പ്രതിഷേധ യോഗം ഏരിയ കമ്മിറ്റിയംഗം കെ.എം. അഷറഫ് ഉദ്ഘാടനം ചെയ്തു. ഒ.ബി. സുബ്രഹ്മണ്യന് അധ്യക്ഷനായി.